钦定古今图书集成/明伦汇编/氏族典/第170卷 > 颜鲸
## 钦定古今图书集成/明伦汇编/氏族典/第170卷 > 颜鲸

按《明外史颜鲸传》：“鲸字应雷，慈谿人。举嘉靖四十五
年进士，授行人，擢御史，出视仓场。奸人马汉怙定国
公势，贷子钱，漕卒偿不时，则没入其粮，为怨家所诉。
汉持定国公书至，鲸立论杀之。四十一年，上《漕政便
宜》六事。明年，出按河南，改督畿辅学政。大兴知县高
世儒奉诏核逃役，都督朱希孝以勾军劾之，下部议。”
鲸劾希孝乱法。帝怒，责鲸诬勋臣，贬安仁典史。隆庆
元年历湖广提学副使。以试恩贡生失张居正指，降
山东参议，改行太仆少卿。鲸按河南时，黜新郑知县。
其人高拱所庇也。在湖广，王篆欲祀其父乡贤，执不
许。至是，拱掌吏部篆，为考功，遂以不谨落鲸职。万历
中，给事中邹元标、御史饶位交章荐之，报寝。给事中
姜应麟、李弘道亦言之，仅以湖广副使致仕。中外论
荐十馀疏，不果用。